OpenLLM-France/wikimedia huggingface dataset:
# Josep Maria Xarrié i Rovira

Josep Maria Xarrié i Rovira (Barcelona, 10 d'octubre de 1943 - 8 de juny de 2013) va ser un restaurador català. Entrà en el món de la restauració d'obres d'art al costat del seu pare Domènec Xarrié i Mirambell, restaurador dels museus municipals de Barcelona des de 1932. Es llicencià en Belles Arts per la Universitat de Barcelona el 1967. Va formar part de l'equip de restauradors del Museu d'Art de Catalunya des de 1960 (excedent des de 1974).
Va ser professor encarregat de la Càtedra de Restauració de la Facultat de Belles Arts de la Universitat de Barcelona des del 1969 fins al 1986. Va dirigir més de divuit mil restauracions com a fundador i director (des de 1981 fins a la seva jubilació el 2009) del Centre de Restauració de Béns Mobles de Catalunya. A més d'haver restaurat personalment obres com el Greco d'Olot, Ciència i Caritat i la Primera Comunió de Pablo Picasso i la imatge de la Mare de Déu de Montserrat, va contribuir en gran part en la restauració del retaule del Conestable de Jaume Huguet. També va ser consultor de la UNESCO per a temes de restauració de béns culturals entre 1978 i 1982, havent realitzat missions de formació i restauració a la República Dominicana, Costa Rica, Mèxic, Guatemala i Brasil.
Va publicar diversos articles així com el llibre Restauració d'obres d'art a Catalunya l'any 2003. El 1995 fou nomenat Acadèmic d'Honor de la Reial Acadèmia Catalana de Belles Arts de Sant Jordi.

## Galeria

* Josep Maria Xarrié i Rovira al Centre de Restauració de Béns Mobles de Catalunya

## Referències

* ↑ «Josep Maria Xarrié i Rovira, Diccionari d'Historiadors d'Art Català.». IEC. [Consulta: 5 setembre 2014].
* ↑ «Josep Maria Xarrié i Rovira». Gran Enciclopèdia Catalana. Barcelona: Grup Enciclopèdia Catalana.
* ↑ Ddaa. Ciència i caritat al descobert. Barcelona: Museu Picasso, 2010 (Col·lecció Focus). DL B-43956-2010. ISBN 978-84-9850-277-0.
# Josep Torrent Badia

Josep Torrent Badia (L'Eliana, 1953 - 2016) fou un periodista valencià, delegat al País Valencià del diari espanyol El País.
Abans de treballar a El País, Torrent va exercir al setmanari d'oci Qué y Dónde, des d'on passà a Diario de Valencia i Noticias al Día. Després s'incorporà a Levante-EMV, on treballà a la secció de política amb el càrrec de subdirector. De 1997 a 2014 dirigí la delegació valenciana del periòdic El País, d'on fou acomiadat poc abans del tancament de la delegació arran dels problemes econòmics de l'empresa.
Josep Torrent fou regidor durant la primera legislatura de la democràcia (1979-1983) a l'ajuntament del seu municipi, l'Eliana (Camp de Túria), sota les sigles del PSPV-PSOE.

## Referències

* ↑ «­El periodista Josep Torrent fallece en Valencia a los 63 años». Levante-EMV. Arxivat de l'original el 2017-01-18 [Consulta: 17 gener 2017].
* ↑ «Mor Josep Torrent, exdelegat d'EL PAÍS a la Comunitat Valenciana». El País, 04-05-2016.
# Josep Torrent

«Josep Torrent» té aquests significats:
* No s'ha de confondre amb Josep Torrents.
* Josep Torrent i Alabau (1956), policia i escriptor
* Josep Torrent i Miret
* Josep Torrent i Oliver, batlle d'Arenys de Mar del 1939 als 1952
# Josep Torredeflot i Solé

Josep Torredeflot i Solé, també conegut com a Torredeflot I, (Barcelona, 1907 o 1908 - Barcelona, 30 de juliol de 1976) fou un futbolista català de les dècades de 1920 i 1930.

## Trajectòria

Germà del també futbolista Domènec Torredeflot, jugava a la posició de defensa esquerre. Començà jugant al FC Poble Nou l'any 1926, passant la següent temporada a la Unió Esportiva de Sants. Després des sis temporades al club blanc i verd, el 1933 fou fitxat pel Girona FC, malgrat els rumors que el situaven al València CF. Romangué al club gironí fins a la dècada de 1940, acabant la seva carrera novament al Sants. Fou un habitual de la selecció catalana de futbol amb la qual disputà 7 partits entre 1929 i 1937.

## Referències

* ↑ «Josep Torredeflot i Solé». La Vanguardia, 31-07-1976. [Consulta: 20 gener 2014].
* ↑ «De Canet de Mar». Mundo Deportivo, 11-06-1926. [Consulta: 20 gener 2014].
* ↑ «Como se alineará hoy el Sans...». Mundo Deportivo, 10-07-1927. [Consulta: 20 gener 2014].
* ↑ «Ficherías y cambios de camiseta». Mundo Deportivo, 09-08-1933. [Consulta: 20 gener 2014].
* ↑ «El Gerona saldrá sin variaciones frente al Cádiz». Mundo Deportivo, 18-10-1940. [Consulta: 20 gener 2014].
* ↑ «En Sans». Mundo Deportivo, 27-10-1941. [Consulta: 20 gener 2014].
* ↑ «En Mataró». Mundo Deportivo, 12-01-1942. [Consulta: 20 gener 2014].
# Josep Torrents

«Josep Torrents» té aquests significats:
* Josep Torrents, conegut com a Pep Torrents, (Sabadell, 1943 - Barcelona, 2011) actor català de teatre, televisió i cinema.
* Josep Torrents i Cargol, alcalde de Montornès del Vallès de 1937 a 1939.
* Josep Torrents i Casals (1872-1900), soldat i insurrecte carlí en l'Alçament de Badalona.
* Josep Torrents i Roquer, alcalde de Caldes de Montbui de 1909 a 1912.
* Josep Torrents i Rossell (1899-1943), pagès i polític que formà part del Comitè Central de Milícies Antifeixistes de Catalunya
* Josep Torrents i Tió, alcalde de Sant Fost de Campsentelles de 1909 a 1912.
* Josep Torrents i Font, futbolista que milità a l'Universitari SC (1910) i ex director de El Mundo Deportivo.
* Josep Torrents (periodista), periodista que dirigí el Diari de Vich.
* Josep Torrents (arquitecte) (Sant Pere de Riudebitlles, 1969), representant de Catalunya a la 14a Biennal d'Arquitectura de Venècia.
# Justícia d'Aragó

El Justícia d'Aragó és un defensor dels drets i llibertats dels ciutadans davant dels possibles abusos de l'Administració pública.
El Justícia d'Aragó és el nom històric amb el qual es designa el síndic de greuges d'Aragó. Segons alguns autors es tracta del precedent llunyà de tots els síndics de greuges europeus.
En l'actualitat no jutja ni dicta sentències sobre els conflictes en els quals intervé (a diferència de l'època medieval), sinó que supervisa l'activitat de l'Administració, mitjançant suggeriments, recomanacions i informes especials sobre matèries de la seva competència.

## Història de la institució

La figura del Justícia d'Aragó nasqué a finals del segle xii i principis del xiii com a mediador i moderador en les pugnes i diferències entre el rei i la noblesa de l'època. Després del rei, era el Justiciazgo la institució més important i prestigiosa de l'organització política del Regne d'Aragó. Amb el pas del temps, el Justícia es convertiria en jutge encarregat de dirimir els conflictes entre la monarquia i els ciutadans.
Durant uns segles presidí les Corts d'Aragó en absència del Rei, prengué jurament a tots els reis d'Aragó a la Catedral de La Seo de Saragossa, exercí com un magistrat i assumí la interpretació del Dret aragonès.
En les Alteracions d'Aragó de 1591, el justícia Joan V de Lanuza fou decapitat per ordre de Felip II en formar part de la defensa a l'entrada dels terços reials a Aragó. Després d'aquests fets, tant la figura del Justícia, com moltes altres institucions aragoneses, foren reformades en favor del monarca. Poc més d'un segle més tard, el 1711, Felip V aboleix la figura amb els Decrets de Nova Planta.
La institució reapareix el 1982 a l'Estatut d'Autonomia d'Aragó. Es tracta de la tercera autoritat de la comunitat autònoma, juntament amb el President de la Diputació General d'Aragó i el president de les Corts d'Aragó.
La seu actual del Justícia d'Aragó es troba al Palau d'Armijo (Saragossa).

## Funcions

Segons diu l'estatut d'autonomia de l'Aragó, el Justícia d'Aragó té bàsicament tres funcions:
* Protegir i defensar els drets individuals i col·lectius dels ciutadans davant de les actuacions irregulars de les Administracions Públiques
* Defensar l'Estatut d'Autonomia d'Aragó
* Tutelar l'Ordenament Jurídic Aragonès

## Justícies des de la restauració de la democràcia a Espanya

* Emilio Gastón Sanz. (1988-1993).
* Juan Bautista Montserrat Mesanza. (1993-1998).
* Fernando García Vicente. (1998-2018).
* Ángel Dolado Pérez (2018-).

## Referències

* ↑ Pérez de Lama, Ernesto (dir.). Manual del Estado Español 1999. Madrid: LAMA, 1998, p. 337. ISBN 84-930048-0-4.

## Vegeu també

* Llista de justícies d'Aragó

## Enllaços externs

* Pàgina oficial de la Institució (català)
* Llista de tots els Justícies d'Aragó (castellà)
* Justícia d'Aragó Arxivat 2007-03-12 a Wayback Machine. en la Gran Enciclopèdia Aragonesa (castellà)
# José María Flores Burlón

José María Flores Burlón (Montevideo, 10 de febrer de 1955) és un boxejador professional retirat uruguaià.
Burlón va disputar un total de 115 combats, amb un palmarès de 96 victòries (47 per knockout), 11 derrotes i 8 empats. Va intentar, sense èxit, ser el primer boxejador uruguaià campió del món del pes semipesant.
Es va retirar després de guanyar el combat contra Reginaldo Dos Santos per knockout durant el sisè assalt el 29 de setembre del 2000, per mantenir el seu cinturó de Mundo Latino.

## Referències

* 1 2 «José María Flores Burlón» (en anglès). BoxRec. Arxivat de l'original el 2 de gener 2015. [Consulta: 11 juliol 2011].
* ↑ «José María Flores Burlón» (en castellà). Uruguay y el título sudamericano crucero. Boxeo Uruguayo. Arxivat de l'original el 14 de març 2008. [Consulta: 11 juliol 2011].
* ↑ Boxing Title Fights - José María Flores Burlón (anglès)

## Enllaços externs

* Palmarès de José María Flores Burlón (anglès)
# Karpílovka

Karpílovka (en rus: Карпиловка) és un poble de l'óblast de Briansk, a Rússia, segons el cens del 2010 tenia 335 habitants. Pertany al districte de Zlinka.

## Referències

* ↑ «Инвестиционный паспорт муниципального района «Кобяйский улус (район)» Республики Саха (Якутия)». Официальный информационный портал Республик Саха (Якутия). Arxivat de l'original el 2019-10-17. [Consulta: 17 octubre 2019].
* ↑ «Географические и природные условия». Официальный информационный портал Республик Саха (Якутия).
# Karpóvskaia (Komi)

* Per a altres significats, vegeu «Karpóvskaia».
Karpóvskaia (en rus: Карповская) és un poble de la República de Komi, a Rússia, segons el cens del 2010 tenia 55 habitants.

## Referències

* ↑ «Всероссийская перепись населения 2010. Итоги переписи по Республике Коми. Том 1 Численность, размещение, возрастно-половой состав населения». Комистат, 2018. Arxivat de l'original el 2021-07-11. [Consulta: 6 juliol 2021].
* ↑ Коряков Ю.Б.. «База данных "Этно-языковой состав населённых пунктов России"». Arxivat de l'original el 2017-11-16. [Consulta: 6 juliol 2021].
# Karpékino

Karpékino (en rus: Карпекино) és un poble de l'óblast de Pskov, a Rússia, segons el cens del 2010 tenia 28 habitants. Pertany al districte d'Usviati.

## Referències

* ↑ «Инвестиционный паспорт муниципального района «Кобяйский улус (район)» Республики Саха (Якутия)». Официальный информационный портал Республик Саха (Якутия). Arxivat de l'original el 2019-10-17. [Consulta: 17 octubre 2019].
* ↑ «Географические и природные условия». Официальный информационный портал Республик Саха (Якутия).
# Juan de Torquemada

Juan de Torquemada (Valladolid, 1388 - Roma, 26 de Setembre de 1468), o Johannes de Turrecremata, va ser un cardenal castellà.
Va entrar molt jove en l'Orde dels Predicadors, on ràpidament es va distingir per la capacitat d'aprenentatge i devoció religiosa. El 1415 va acompanyar el Mestre General de la seva orde al Concili de Constança, seguint cap a París per a estudiar i on va obtenir el doctorat el 1423. Després d'alguns anys ensenyant en la Universitat de París, va ser triat com el primer prior del Convent de Valladolid i més tard va exercir el mateix càrrec a Toledo.
Torquemada va participar en el Concili de Basilea, Ferrara i Florència (1431-1449) com a representant de la seva Orde i del Rei de Castella. Va ser un dels més brillants partidaris de la Cúria Romana, per la qual cosa va ser recompensat amb el lloc de Mestre del Sant Palau i posteriorment va ser nomenat Cardenal, el 1439. Va ser nomenat pel Papa Eugeni com a encarregat de diverses missions a Alemanya i França, abans d'establir-se a la cúria romana. Va donar suport a la política de les Croades, defensada pel Papa, així com a la reforma de les cases religioses i del primat del Papa.
També va defensar els conversos de Toledo contra les acusacions que no eren cristians veritables. (Juan de Torquemada era oncle de l'inquisidor, Tomás de Torquemada.
Va participar en l'elecció de 4 papes, havent donat el vot decisiu en l'elecció de papa Nicolau V (1447-1455). Va morir a Roma i està enterrat en l'Església de Santa Maria sopra Minerva.

## Conclaves

* Conclave de 1447 – va participar de l'elecció del Papa Nicolau V.
* Conclave de 1455 – va participar de l'elecció del Papa Calixt III.
* Conclave de 1458 - va participar de l'elecció del Papa Pius II.
* Conclave de 1464 - va participar de l'elecció del Papa Pau II.

## Obres

Les seves principals obres van ser:
* Meditationes, seu Contemplationes devotissimae (Roma, 1479)
* In Gratiani Decretum commentarii (4 vols., Venècia, 1578)
* Expositio brevis et utilis super toto psalterio (Mainz, 1474)
* Quaestiones spirituales super evangelia totius anni (Brixen, 1498)
* Summa ecclesiastica (Salamanca, 1550) [o Summa de ecclesiastica potestate]
* Decretum Gratiani, 1727

## Referències

* 1 2 3 «The Cardinals of the Holy Roman Church - Biographical Dictionary - Consistory of December 18, 1439». [Consulta: 7 juny 2020].
* 1 2 «Juan Cardinal de Torquemada [Catholic-Hierarchy]». [Consulta: 7 juny 2020].
* ↑ «Meditations, or the Contemplations of the Most Devout», 1479. [Consulta: 7 juny 2020].
* ↑ «Meditações, ou contemplações do mais devoto». World Digital Library, 1479.
# Kalua

Kalua o kālua és un mètode de cuina propi de la gastronomia hawaiana que consisteix a coure els aliments en un forn enterrat anomenat imu. La paraula, de fet, significa, literalment, «coure en un forn enterrat». Són molt coneguts el porc kalua o el gall dindi kalua, preparats tradicionalment durant una luau, una festa tradicional hawaiana, normalment acompanyada d'espectacles natius.
Actualment es poden preparar plats kalua fent servir forns domèstics. Es banya la carn amb fum líquid i sal marina, es cobreix amb paper d'alumini o fulles de bananer i es deixa coure a foc lent durant moltes hores.

## Referències

* ↑ Calvin W. Schwabe. Unmentionable Cuisine. University of Virginia Press, 1979, p. 77–. ISBN 978-0-8139-1162-5.
* 1 2 Rachel Laudan. The Food of Paradise: Exploring Hawaii's Culinary Heritage. University of Hawaii Press, 1996, p. 240–. ISBN 978-0-8248-1778-7.
* ↑ Cheryl Farr Leas. Maui For Dummies. John Wiley & Sons, 18 març 2005, p. 177–. ISBN 978-0-7645-8878-5.
* ↑ Fodor's Travel Guides. Fodor's Essential Hawaii. Fodor's Travel, 15 novembre 2016, p. 908–. ISBN 978-0-8041-4366-0.
* ↑ Stormy Cozad. Kauai: 100 Years in Postcards. Arcadia Publishing, 2011, p. 18–. ISBN 978-0-7385-7493-6.
* ↑ Joan Namkoong. Go Home, Cook Rice: A Guide to Buying and Cooking the Fresh Foods of Hawaiʻi. Bess Press, 2001, p. 66–. ISBN 978-0-9643359-2-9.

## Enllaços externs

* Com cuinen la carn a Hawaii Arxivat 2018-06-12 a Wayback Machine.
# Kalu

«Kalu» té aquests significats:
* Kalu, nom alternatiu del faraó Menkauhor
* Riu Kalu, riu de Meghalaya, Índia
# Khandagatai

Khandagatai (en rus: Хандагатай) és un poble de la República de Buriàtia, a Rússia, segons el cens del 2010 tenia 286 habitants.

## Referències

* ↑ Карта Джидинского района Бурятии
* ↑ Численность населения Российской Федерации по муниципальным образованиям на 1 января 2017 года Arxivat 2017-07-31 a Wayback Machine. Plantilla:Retrieved
* ↑ Расстояние от Алцака до Петропавловки 73 км
* ↑ Расстояние от Хандагатая до Тарбагатая
# Jules Renard

Jules Renard (Châlons-du-Maine, 22 de febrer de 1864 - Bucarest, 22 de maig de 1910) va ser un escriptor, poeta, dramaturg i crític literari francès. Va ser membre de Académie Goncourt i un dels fundadors de Mercure de France. Va escriure Poil de carotte (1894), Histoires naturelles (1896), La maîtresse (1896) o Ragotte (1898).
Se'n destaca un estil irònic, una gran capacitat d'observació i una aguda sensibilitat. Marcat per una infància infeliç, la seva prosa simple però alhora plena de detalls va influir en els seus contemporanis com a contraposició a l'estil naturalista precedent.

## Referències

* ↑ «Jules Renard». Gran Enciclopèdia Catalana. Barcelona: Grup Enciclopèdia Catalana.
* ↑ «Jules Renard | French author» (en anglès). Encyclopedia Britannica.
# Kapambwe Mulenga

Kapambwe Mulenga (1963 - 1996) és un exfutbolista zambià de la dècada de 1990.
Fou internacional amb la selecció de futbol de Zàmbia.
Pel que fa a clubs, destacà a Nkana FC.

## Referències

* ↑ Kapambwe Mulenga Fitxa i estadístiques a la FIFA
* ↑ Kapambwe Mulenga a National-Football-Teams.com (anglès)
# Kibramoa

Kibramoa és un gènere d'aranyes araneomorfes de la família dels plectrèurids (Plectreuridae). Fou descrit per primera vegada l'any 1924 per Chamberlin. Va ser transferida dels sicàrids (Sicaridae) als plectrèurids l'any 1958 per W. J. Gertsch.
Són natives de Mèxic, Califòrnia i la Costa Oest dels Estats Units.

## Taxonomia

Segons el World Spider Catalog amb data de 5 de gener de 2019, Kibramoa té reconegudes les següents 7 espècies i una subespècie:
* Kibramoa guapa Gertsch, 1958 - EUA, Mèxic
* Kibramoa hermani Chamberlin & Ivie, 1935 - EUA
* Kibramoa isolata Gertsch, 1958 - Mèxic
* Kibramoa madrona Gertsch, 1958 - EUA
* Kibramoa paiuta Gertsch, 1958 - EUA
* Kibramoa suprenans (Chamberlin, 1919) - EUA
** Kibramoa suprenans pima Gertsch, 1958 - EUA
* Kibramoa yuma Gertsch, 1958 - EUA

## Referències

* 1 2 3 (anglès) World Spider Catalog: Kibramoa Chamberlin, 1924 en la família Plectreuridae +base de dades
* ↑ Chamberlin, R. V. (1924b). The spider fauna of the shores and islands of the Gulf of California. Proceedings of the California Academy of Sciences 12: 561-694.
* ↑ Gertsch, W. J. (1958d). The spider family Plectreuridae. American Museum Novitates 1920: 1-53.
* ↑ «Kibramoa». [Consulta: 8 juliol 2017].
* ↑ «Kibramoa». [Consulta: 8 juliol 2017].
# Kibiatxi

Kibiatxi - Кибячи (rus) - és un poble de la República del Tatarstan, a Rússia. El 2019 tenia 365 habitants. Pertany al districte (raion) de Pestretsi.

## Referències

* ↑ «Arbash». GeoNames. [Consulta: 7 setembre 2013].
* ↑ Koriakov, I. B.. «База данных «Этно-языковой состав населённых пунктов России»». Arxivat de l'original el 2018-03-24.
# Julia Borgström

Julia Borgström (Skanör med Falsterbo, Suècia, 9 de juny de 2001) és una ciclista de carretera professional sueca que milita a l'equip AG Insurance - Soudal Quick-Step (UCI Women's Team) des del 2020.

## Trajectòria

El 2018, Borgström va proclamar-se campiona junior sueca tant de contrarellotge com de carretera i va aconseguir la victòria de la tercera etapa de la Watersley Ladies Challenge. L'any següent va iniciar-se al ciclisme d'elit a través del programa de desenvolupament de l'AG Insurance - NXTG, equip des d'on va fer el salt al professionalisme el 2020. La seva primera temporada al pilot professional es va veure alterada per la pandèmia de covid-19, fet que va reduir-ne molt les competicions. Tot i això, Borgström va poder debutar a la prova en línia dels Campionats del món amb la seva selecció. Després de completar el 2021 amb força discreció, el 2022 va aconseguir la victòria en la classificació de joves a la RideLondon-Classique i el subcampionat a la prova de contrarellotge dels estatals de ciclisme de Suècia, on va quedar tercera a la prova en línia. A més, va quedar tercera a la classificació de joves de la primera edició del Tour de França femení, prova on va vestir el mallot blanc una etapa.

## Millors resultats

* 2018
** Campiona de Suècia en ruta junior
** Campiona de Suècia en contrarellotge junior
** 3a etapa de la Watersley Ladies Challenge
* 2019
** 2a del campionat de Suècia en contrarellotge junior
** 3a del campionat de Suècia en ruta junior
* 2022
** Campiona de la classificació de joves a la RideLondon-Classique
** 2a del campionat de Suècia en contrarellotge
** 3a del campionat de Suècia en ruta

## Referències

* ↑ «Julia Borgström». Procyclingstats. [Consulta: 21 gener 2023].
* ↑ «Julia Borgström - 2018». Procycilingstats.com. [Consulta: 21 gener 2023].
* 1 2 Jary, Rachel «El futuro está asegurado - Julia Borgström» (en castellà). Volata 35, pàg. 67.
* ↑ «Julia Borgström - 2022». Procyclingstats.com. [Consulta: 21 gener 2023].
# Kettlersville

Kettlersville és una població dels Estats Units a l'estat d'Ohio. Segons el cens del 2000 tenia 175 habitants.

## Demografia

Segons el cens del 2000, Kettlersville tenia 175 habitants, 60 habitatges, i 46 famílies. La densitat de població era de 66,2 habitants per km².
Dels 60 habitatges en un 48,3% hi vivien nens de menys de 18 anys, en un 65% hi vivien parelles casades, en un 6,7% dones solteres, i en un 23,3% no eren unitats familiars. En el 23,3% dels habitatges hi vivien persones soles el 13,3% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,92 i el nombre mitjà de persones que vivien en cada família era de 3,39.
Per edats la població es repartia de la següent manera: un 37,1% tenia menys de 18 anys, un 5,1% entre 18 i 24, un 29,7% entre 25 i 44, un 14,3% de 45 a 60 i un 13,7% 65 anys o més.
L'edat mediana era de 30 anys. Per cada 100 dones de 18 o més anys hi havia 93 homes.
La renda mediana per habitatge era de 50.000 $ i la renda mediana per família de 51.250 $. Els homes tenien una renda mediana de 31.500 $ mentre que les dones 30.833 $. La renda per capita de la població era de 17.167 $. Cap de les famílies i l'1,2% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Kettlersville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Kettlersville». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 9 agost 2010].
# Kettnerita

La kettnerita és un mineral de la classe dels carbonats. Rep el seu nom en honor del professor de geologia de la Universitat Carolina de Praga Radim Kettner (1891–1968).

## Característiques

La kettnerita és un carbonat de fórmula química CaBiO(CO₃)F. Cristal·litza en el sistema ortoròmbic. Es troba en forma de plaques de cristalls, de fins a 0,3 mm, mostrant {001}, {111} i {10·10}; agrupades en agregats esfèrics. Visualment és indistingible de la bismutita i beyerita.
Segons la classificació de Nickel-Strunz, la kettnerita pertany a «05.BE - Carbonats amb anions addicionals, sense H₂O, amb Pb, Bi» juntament amb els següents minerals: shannonita, hidrocerussita, plumbonacrita, fosgenita, bismutita i beyerita.

## Formació i jaciments

La kettnerita va ser descoberta l'any 1956 a l'esvoranc Barbora, a Knöttel (Erzgebirge, Bohèmia, República Txeca) en una filó de quars tallant feldespat pegmatitic, potàssic. També ha estat trobada a Alemanya, l'Argentina, Àustria, els Estats Units, Grècia i Portugal.
Sol trobar-se associada a altres minerals com: fluorita, bismut natiu, bismutinita, hematita, topazi, perita, hemimorfita, embolita, crisocol·la i quars.

## Referències

* 1 2 3 «Kettnerite» (en anglès). Mindat. [Consulta: 20 maig 2017].
* 1 2 3 «Kettnerite» (en anglès). Handbook of Mineralogy. Kettnerite. Arxivat de l'original el 3 de març 2016. [Consulta: 20 maig 2017].